b'\n_START_ARTICLE_\nBla\xc5\xbe Crobath\n_START_SECTION_\n\xc5\xbdivljenje in delo\n_START_PARAGRAPH_\nGimnazijo in licej je obiskoval v Ljubljani. Na Dunaju je zaklju\xc4\x8dil \xc5\xa1tudij prava. Leta 1824 je v Ljubljani dobil mesto odvetni\xc5\xa1kega pripravnika. Leta 1833 je dobil samostojno advokaturo. Pri njem sta delala Matija Kastelic in France Pre\xc5\xa1eren, s katerima je tudi prijateljeval. V ta krog so spadali tudi Matija \xc4\x8cop, Andrej Smole, Ivan Jurij Toman, Emil Korytko. Korytko je leta 1837 nekaj \xc4\x8dasa pri njem celo stanoval in obedoval. Crobathov\xc2\xa0\xc2\xbbljubljanski salon\xc2\xab\xc2\xa0je bil zbirali\xc5\xa1\xc4\x8de slovensko in slovansko prepri\xc4\x8danih izobra\xc5\xbeencev in kulturnih delavcev._NEWLINE_Bil je \xc4\x8dlan de\xc5\xbeelnega muzejskega dru\xc5\xa1tva, poslanec v de\xc5\xbeelnem zboru in odbornik Slovenskega dru\xc5\xa1tva. Na volitvah leta 1848 je kandidiral za dr\xc5\xbeavnozborskega poslanca._NEWLINE_Njegova najstarej\xc5\xa1a h\xc4\x8di je pesnica Luiza Pesjak.'